1994R1431 — HU — 25.11.2006 — 005.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

Módosította:







NB.: Ez az egységes szerkezetbe foglalt változat az európai elszámolási egységre és/vagy az ECU-re történő hivatkozásokat tartalmaz, amelyek 1999. január 1-jétől az euróra való hivatkozásként értendők – 3308/80/EGK tanácsi rendelet (HL L 345., 1980.12.20., 1. o.) és 1103/97/EK tanácsi rendelet (HL L 162., 1997.6.19., 1. o.).









▼B

A BIZOTTSÁG 1431/94/EK RENDELETE

(1994. június 22.)

a baromfihúsra és egyes más mezőgazdasági termékekre vonatkozó egyes közösségi vámkontingensek megnyitásáról és kezelésük szabályozásáról szóló 774/94/EK tanácsi rendeletben előírt behozatali szabályoknak a baromfihús-ágazatban történő alkalmazása részletes szabályainak megállapításáról







AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a kiváló minőségű marhahúsra, a sertéshúsra, baromfihúsra, búzára és kétszeresre, korpára, korpás lisztre és más maradékra előírt egyes közösségi vámkontingensek megnyitására és kezelésére vonatkozó rendelkezésekről szóló, 1994. március 29-i 774/94/EK tanácsi rendeletre ( 1 ) és különösen annak 7. cikkére, tekintettel a legutóbb az 1574/93/EGK bizottsági rendelettel ( 2 ) módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre ( 3 ) és különösen annak 15. cikkére, mivel a 774/94/EK tanácsi rendelet 1994. január 1-jétől új éves vámkontingenseket nyitott meg egyes baromfihús-termékek számára; mivel az említett kontingensek határozatlan időre szólnak; mivel a rendszer működtetésének a behozatali engedélyeken kell alapulniuk; mivel evégett a legutóbb a 3519/93/EK rendelettel ( 4 ) módosított, a mezőgazdasági termékekre vonatkozó behozatali és kiviteli engedélyek, valamint előzetes rögzítési bizonyítványok rendszerének alkalmazására vonatkozó közös részletes szabályok megállapításáról szóló, 1988. november 16-i 3719/88/EGK bizottsági rendelet ( 5 ) 8. cikkétől eltérve meg kell állapítani a kérelmek benyújtásának részletes szabályait, és meg kell határozni a kérelmeken és az engedélyeken feltüntetendő adatokat; emellett rendelkezni kell az engedélyek bizonyos mérlegelési idő után történő kiadásáról, esetlegesen egy egységes elfogadási százalékos arány alkalmazásával; mivel az importőrök és exportőrök érdeke az engedélykérelmek visszavonásának lehetővé tétele az elfogadási együttható rögzítése után; mivel a 774/94/EK rendelet bizonyos mennyiségig egyes baromfihús-termékek behozatalának esetében 0 %-os lefölözés megállapítását írja elő; mivel a behozatal rendszerességének biztosítása érdekében ezt a mennyiséget az év folyamán szakaszosan el kell osztani; mivel annak biztosítása érdekében, hogy az ilyen mennyiségeket a Közösség piacára irányuló hagyományos behozatali forgalom szerint használják fel, azokat az elmúlt három év behozatala alapján kell felosztani a behozatal eredete szerint; mivel a rendszer megfelelő működtetésének biztosítása érdekében az említett rendszer alapján a behozatali engedélyekre letétbe helyezett biztosítékok összegét a termék 100 kilogrammjára nézve 50 ECU-ben kell rögzíteni; mivel a baromfihús-ágazat természetéből következő spekuláció veszélyére tekintettel pontosan meg kell határozni azokat a feltételeket, amelyek mellett a baromfihús-kereskedők részt vehetnek az említett rendszerben; mivel a Baromfihús- és Tojáspiaci Irányítóbizottság az elnöke által kitűzött határidőn belül nem nyilvánított véleményt, ELFOGADTA EZT A RENDELETET:







1. cikk

Az e rendelet I. mellékletében említett termékcsoportoknak minden, a 774/94/EK rendelet 3. és 4. cikke szerint megnyitott vámkontingensek alapján a Közösség területére történő behozatala engedély bemutatásához kötött.

Az egyes csoportokra vonatkozóan azokat a termékmennyiségeket, amelyekre ezek az intézkedések vonatkoznak, és a rájuk kivetett lefölözés csökkentésének mértékét az I. melléklet sorolja fel.

2. cikk

Az egyes csoportokra rögzített mennyiségek az év során a következő módon osztandók el:

1994-re vonatkozóan:

— 50 % a január 1-jétől szeptember 30-ig terjedő időszakban,

— 50 % az október 1-jétől december 31-ig terjedő időszakban.

A további évekre vonatkozóan:

— 25 % a január 1-jétől március 31-ig terjedő időszakban,

— 25 % az április 1-jétől június 30-ig terjedő időszakban,

— 25 % a július 1-jétől szeptember 30-ig terjedő időszakban,

— 25 % az október 1-jétől december 31-ig terjedő időszakban.

3. cikk

Az 1. cikkben említett behozatali engedélyekre az alábbi előírások vonatkoznak:

▼M5

a) A behozatali engedély kérelmezőjének természetes vagy jogi személynek kell lennie, aki a kérelem benyújtásakor a tagállam hatáskörrel rendelkező hatósága előtt hitelt érdemlően bizonyítja, hogy a két megelőző naptári év mindegyikében (terméksúlyban) legalább 100 tonnányit importált a 0207, 1602 31, 1602 32 és az 1602 39 KN-kód alá tartozó termékekből. A termékeiket végső felhasználóknak értékesítő kiskereskedelmi vállalkozások, illetve éttermek azonban e rendszer kedvezményezettjeinek köréből ki vannak zárva.

▼B

b) Az engedélykérelem csak egy csoportszámot tartalmazhat az e rendelet I. mellékletében említettek közül; vonatkozhat több, különböző KN-kód alá tartozó termékre; ilyen esetben valamennyi KN-kódot fel kell tüntetni a 16. rovatban, valamint megnevezésüket a 15. rovatban. Az engedélykérelemnek legalább egy tonnára és legfeljebb az érintett csoportnak a 2. cikkben meghatározott időszakokban elérhető mennyisége 10 %-ára kell vonatkoznia.

▼M10

c) Az engedélykérelmek és az engedélyek 8. rovatában fel kell tüntetni a származási országot; az engedélyek a 3., 5. és 6. csoport kivételével a megjelölt országból való behozatal kötelezettségével járnak.

▼B

d) A kérelem és engedély 20. rovatában a következők valamelyikét kell feltüntetni: Reglamento (CE) no 1431/94, Forordning (EF) nr. 1431/94, Verordnung (EG) Nr. 1431/94, Κανονισμός (ΕΚ) αριθ. 1431/94, Regulation (EC) No 1431/94, Règlement (CE) no 1431/94, Regolamento (CE) n. 1431/94, Verordening (EG) nr. 1431/94, Regulamento (CE) n.o 1431/94.

e) Az engedélyek 24. rovatában a következők valamelyikét kell feltüntetni: 0 %-os lefölözés a Reglamento (CE) no 1431/94, Forordning (EF) nr. 1431/94, Verordnung (EG) Nr. 1431/94, Κανονισμός (ΕΚ) αριθ. 1431/94, Regulation (EC) No 1431/94, Règlement (CE) no 1431/94, Regolamento (CE) n. 1431/94, Verordening (EG) nr. 1431/94, Regulamento (CE) n.o 1431/94. szerint.

▼M7

f) A 3. csoport esetében kiadott engedélyek 24. rovata a következők egyikét tartalmazza: Nem használható fel a Brazíliából és Thaiföldről származó termékek esetében Reglamento (CE) no 1514/97 Forordning (EF) nr. 1514/97 Verordnung (EG) Nr. 1514/97 Κανονισμός (EK) αριθ. 1514/97 Regulation (EC) No 1514/97 Règlement (CE) no 1514/97 Regolamento (CE) n. 1514/97 Verordening (EG) nr. 1514/97 Regulamento (CE) n.o 1514/97 Asetus (EY) N:o 1514/97 Förordning (EG) nr 1514/97.

g) Az 5. csoport esetében kiadott engedélyek 24. rovata az alábbiak egyikét tartalmazza: Nem használható fel a Brazíliából származó termékek esetében Reglamento (CE) no 1514/97 Forordning (EF) nr. 1514/97 Verordnung (EG) Nr. 1514/97 Κανονισμός (EK) αριθ. 1514/97 Regulation (EC) No 1514/97 Règlement (CE) no 1514/97 Regolamento (CE) n. 1514/97 Verordening (EG) nr. 1514/97 Regulamento (CE) n.o 1514/97 Asetus (EY) N:o 1514/97 Förordning (EG) nr 1514/97.

▼B

4. cikk

▼M9

(1) Az engedélykérelem a 2. cikkben meghatározott egyes időszakokat megelőző hónap első hét napján nyújtható be.

▼M11

Azonban a 2007. január 1-jétőlmárcius 31-ig tartó időszak tekintetében az engedélykérelmeket 2007. január első tizenöt munkanapja során kell benyújtani.

▼M8

(1a) Az engedélykérelmekhez ellátási szerződést kell mellékelni, amely tartalmazza, hogy a megkívánt származású és legfeljebb a kérelmezett mennyiségű baromfiszállítmány a kontingensidőszakon belül az Európai Közösségbe történő szállításra rendelkezésre áll.

Ez a bekezdés az 1., 2. és 4. csoportba tartozó termékekre vonatkozik, valamint a kontingensidőszak az 5. cikkben megállapított időszak.

▼B

Az engedélykérelmeket annak a tagállamnak a hatáskörrel rendelkező hatóságához kell benyújtani, ahol a kérelmező letelepedett, vagy ahol a létesítő okirat szerinti székhelye található. A kérelmek elfogadásának feltétele a kérelmező írásbeli nyilatkozata arról, hogy nem nyújtott be, valamint vállalja, hogy nem nyújt be ugyanazon időszakra és azonos csoportba tartozó termékekre vonatkozóan más kérelmet.

Amennyiben ugyanaz a kérelmező egynél több kérelmet nyújt be azonos csoportba tartozó termékekre vonatkozóan, e személy egyetlen kérelme sem fogadható el.

◄

▼M10

A 3., 5. és 6. csoport esetében azonban minden kérelmező benyújthat egynél több behozatali engedélykérelmet is az azonos csoportba tartozó termékekre vonatkozóan, amennyiben a termékek különböző országokból származnak. Az önálló kérelmeket, amelyek mindegyike csak egy származási országra vonatkozhat, egyidejűleg kell benyújtani a tagállam hatáskörrel rendelkező hatóságának. Ezeket a kérelmeket a 3. cikk b) pontjában említett maximális mennyiségek és az előző albekezdésben foglalt szabályok alkalmazásának tekintetében egyetlen kérelemnek kell tekinteni.

▼B

(3) A tagállamok a kérelem benyújtására előírt időszak végét követő ötödik munkanapon értesítik a Bizottságot a szóban forgó csoport egyes termékeire vonatkozóan benyújtott kérelmekről. Az értesítés a kérelmezők felsorolását és a csoportban a kérelmezett mennyiségeket tartalmazza.

Minden értesítést, beleértve az arról szólót is, hogy egyetlen kérelmet sem nyújtottak be, telexen vagy telefaxon továbbítanak az előírt munkanapon, a II. mellékletben bemutatott minta szerint, ha nem érkezett be egy kérelem sem, és a II., valamint a III. mellékletben szereplő minták szerint, ha kérelmek benyújtására sor került.

(4) A Bizottság a lehető leggyorsabban dönt arról, hogy a 3. cikkben említett kérelmekkel kapcsolatosan mennyiben ítélhetők meg az egyes mennyiségek.

Amennyiben azok a mennyiségek, amelyekre engedélykérelmet nyújtottak be, meghaladják a rendelkezésre álló mennyiségeket, a Bizottság a benyújtott kérelmekben szereplő mennyiségekre egy egységes elfogadási százalékos arányt állapít meg. Abban az esetben, ha ez 5 %-nál kisebb, a Bizottság az összes kérelmet elutasíthatja, és ekkor a kapcsolódó biztosítékokat azonnal fel kell szabadítani.

▼M2 —————

▼B

A Bizottság kiszámítja a fennmaradó mennyiséget, amely hozzáadódik az ugyanazon év következő időszakában rendelkezésre álló mennyiséghez, és az azonos termékek csoportjai között átviheti a fel nem használt mennyiségeket.

(5) A Bizottság döntését követően az engedélyeket a lehető legrövidebb időn belül ki kell adni.

(6) A kiadott engedélyek a Közösség egész területére érvényesek.

▼M9

(7) A tagállamok az I. mellékletben meghatározott egyes éves időszakokat követő negyedik hónap vége előtt értesítik a Bizottságot az adott időszakban e rendelet alapján importált termékek teljes mennyiségéről az egyes csoportok mindegyike vonatkozásában.

Minden értesítést – ideértve azt is, ha nem történt behozatal – az e rendelet IV. mellékletében lévő minta felhasználásával kell megadni.

▼B

5. cikk

A 3719/88/EGK rendelet 21. cikke (2) bekezdésének alkalmazásában a behozatali engedélyek érvényességi ideje a tényleges kiadás időpontjától számított 150 nap.

Mindazonáltal az engedélyek érvényességi ideje legfeljebb a kiadás évének december 31. napjáig tarthat.

Az e rendelet alapján kiadott behozatali engedélyek nem ruházhatók át.

6. cikk

Az 1. cikkben említett minden terméknél a behozatali engedélykérelmekre vonatkozóan 100 kilogrammonként 50 ECU biztosítékot kell letétbe helyezni.

7. cikk

A 3719/88/EGK rendelet e rendelet rendelkezéseinek sérelme nélkül alkalmazandó.

Mindamellett az említett rendelet 8. cikkének (4) bekezdése ellenére, az e rendelet alapján behozott mennyiség nem haladhatja meg a behozatali engedély 17. és 18. rovatában feltüntetett mennyiséget. A „0” számot ennek megfelelően az engedély 19. rovatába kell bejegyezni.

8. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

▼M10









I. MELLÉKLET

0 % KÖZÖS VÁMTARIFA SZERINTI VÁMTÉTEL







Csirke Ország Csoportszám Tételszám KN-kód Éves mennyiség (a termék súlya tonnában) Brazília 1 09.4410 0207 14 10 0207 14 50 0207 14 70 7 100 Thaiföld 2 09.4411 0207 14 10 0207 14 50 0207 14 70 5 100 Egyéb 3 09.4412 0207 14 10 0207 14 50 0207 14 70 3 300







Pulyka Ország Csoportszám Tételszám KN-kód Éves mennyiség (a termék súlya tonnában) Brazília 4 09.4420 0207 27 10 0207 27 20 0207 27 80 1 800 Egyéb 5 09.4421 0207 27 10 0207 27 20 0207 27 80 700 Erga omnes 6 09.4422 0207 27 10 0207 27 20 0207 27 80 2 485









II. MELLÉKLET

AZ 1431/94/EK RENDELET ALKALMAZÁSA

Az Európai Közösségek Bizottsága – Mezőgazdasági és Vidékfejlesztési Főigazgatóság

D.2. osztály – Piaci intézkedések végrehajtása

Baromfihús-ágazat







0 % közös vámtarifa szerinti vámtétel melletti behozatalra vonatkozó kérelem Kelt: Időszak:







Tételszám Kérelmezett mennyiség (a termék súlya kilogrammban)









III. MELLÉKLET

AZ 1431/94/EK RENDELET ALKALMAZÁSA

Az Európai Közösségek Bizottsága – Mezőgazdasági és Vidékfejlesztési Főigazgatóság

D.2. osztály – Piaci intézkedések végrehajtása

Baromfihús-ágazat







0 % közös vámtarifa szerinti vámtétel melletti behozatalra vonatkozó kérelem Kelt: Időszak:







Tételszám KN-kód Kérelmező (név és cím) Származás Mennyiség (a termék súlya kilogrammban)









IV. MELLÉKLET

AZ 1431/94/EK RENDELET ALKALMAZÁSA

Az Európai Közösségek Bizottsága – Mezőgazdasági és Vidékfejlesztési Főigazgatóság

D.2. osztály – Piaci intézkedések végrehajtása

Baromfihús-ágazat







Tételszám Ténylegesen szabad forgalomba bocsátott mennyiség Származási ország